เชียงใหม่นำร่องพัฒนาเมืองสีเขียว
ศูนย์ข่าวภาคเหนือ-24 มี.ค.48สำนักงานนโยบายและแผนทรัพยากรธรรมชาติและสิ่งแวดล้อม(สผ.)และมหาวิทยาลัยแม่โจ้ จัดระดมความเห็นโครงการนำร่องแนวคิดใหม่สู่การเป็นเมืองสีเขียว จากผู้นำชุมชน ตัวแทนองค์กรปกครองส่วนท้องถิ่นในเขตเทศบาลนครเชียงใหม่และพื้นที่เมืองโดยรอบ เพื่อนำความเห็นไปสรุปเป็นแนวทางที่จะให้การเกิดพื้นที่สีเขียวโดยความร่วมมือของทุกฝ่ายเป็นจริงตามแนวนโยบายของรัฐบาล ดร.เกษมสัตน์ จิณณะวะโส รองเลขาธิการสำนักนโยบายและแผนทรัพยากรธรรมชาติและสิ่งแวดล้อม กล่าวว่า ความต้องการให้มีพื้นที่สีเขียวเป็นนโยบายของรัฐมานาน แต่การผลักดันให้เกิดจริงยังมีน้อย ดังนั้น สผ. จึงเลือกจังหวัดเชียงใหม่เป็นพื้นที่นำร่อง เนื่องจากเชียงใหม่เป็นเมืองหลักของประเทศที่มีการขยายตัวมากจนพื้นที่เมืองขยายไปในพื้นที่เกษตรจนพื้นที่สีเขียวลดลง ทั้งนี้ แนวทางการดำเนินการได้คัดเลือกพื้นที่ในเขตเทศบาลนครเชียงใหม่และโดยรอบราว 30 จุด กำหนดแนวคิดออกแบบพื้นที่สีเขียวรูปแบบต่างๆ เช่นพื้นที่เพื่อนันทนาการและความงามทางภูมิทัศน์ พื้นที่อรรถประโยชน์ พื้นที่เพื่อการอนุรักษ์ธรรมชาติ พื้นที่พิเศษ เป็นต้น โดยใช้กรอบคิดทางผังเมืองเฉพาะเป็นตัวกำหนด ซึ่งเมื่อแล้วเสร็จจะเสนอโครงการให้องค์กรปกครองท้องถิ่นนำไปพัฒนา พร้อมกับเสนอคณะรัฐมนตรีสนับสนุนงบประมาณ โดยอาจผ่านทางกองทุนสิ่งแวดล้อมเพื่อการดำเนินการให้บรรลุตามเป้าหมาย 
ศูนย์ข่าวภาคเหนือ-24 มี.ค.48 สำนักงานนโยบายและแผนทรัพยากรธรรมชาติและสิ่งแวดล้อม(สผ.)และมหาวิทยาลัยแม่โจ้ จัดระดมความเห็นโครงการนำร่องแนวคิดใหม่สู่การเป็นเมืองสีเขียว จากผู้นำชุมชน